מאחזים
גב ההר

| יישוב אם | מאחז | הקמה | תיאור |
| --- | --- | --- | --- |
| איתמר | שיר חדש |  | מיקום: גבעת שיר חדש שוכנת על רכס גדעונים דרומית מזרחית ליישוב איתמר ובסמוך לגבעה 851. אוכלוסייה: בגבעה מתגוררות כארבעים משפחות המשתייכות בעיקר לציבור הדתי לאומי ולחסידי חב"ד.  מוסדות ציבור: בגבעה קיימים מספר בתי כנסת, מקווה ובית חב"ד. |
| אלון מורה | חוות סקאלי (או: פורת יוסף) |   ערך מורחב – חוות סקאלי  |   ערך מורחב – חוות סקאלי  |
| אלון מורה | שכונת הרחיבי |  |  מיקום: שכונת "הרחיבי" בנויה על הכתף היורד מהר כביר לכיוון דרום. גבעת "הרחיבי" באלון מורה, היא הגבעה הקרובה ביותר לשכם ולקבר יוסף. המרחק ממנה לשכם הוא 4 ק"מ.  מקור השם: שמה בא מהפסוק בספר ישעיהו: ”הַרְחִיבִי מְקוֹם אָהֳלֵךְ וִירִיעוֹת מִשְׁכְּנוֹתַיִךְ יַטּוּ – אַל תַּחְשֹׂכִי, הַאֲרִיכִי מֵיתָרַיִךְ וִיתֵדֹתַיִךְ חַזֵּקִי.” (ישעיהו, נ"ד, ב')  אוכלוסייה ומבנים: במקום היה מבנה בית כנסת מאבן, נטיעות על שטח של 150 דונם ומתוכננת שכונה בת 30 יחידות דיור.[דרוש מקור]  היסטוריה: השכונה פונתה באוקטובר 2007 בפינוי נתקלו כוחות הביטחון בהתנגדות של 80 המתנחלים ששהו במקום וניסו לחסום את דרכם. בעימותים בין הצדדים נפצעו באורח קל שני אזרחים ושוטר מג"ב. |
| הר ברכה | גבעת סנה יעקב (או: גבעת רונן) | 1999 |  מיקום: גבעת סנה יעקב (נקראת גם "גבעת רונן"), שוכנת כקילומטר וחצי מדרום להר ברכה.  מקור השם: הגבעה קרויה על שם יעקב פרג, תושב הר ברכה שנרצח במקום עשר שנים קודם לכן (תשמ"ט). הכינוי "גבעת רונן" הוא על שם רונן ערוסי, מייסד הגבעה.  היסטוריה: היו תקופות שבהן שררה מתיחות בין הר ברכה למאחז, ב-2012 סגרה מזכירות הר ברכה את אספקת המים למאחז, לאחר שלטענתה יידו תושבים מן המאחז אבנים לעבר פועלים פלסטינים שעבדו ביישוב.  מוסדות ציבור: בגבעה נמצאים בית כנסת, מקווה נשים ומועדון. |
| הר ברכה | מגיני ארץ | 2017 |  המאחז הוקם בקיץ תשע"ז (2017) כק"מ דרומית ליישוב ברכה בנקודה החולשת על צומת בה"ד 3 והכניסה הדרומית לשכם. במקום התגוררה קבוצה של נוער הגבעות. המקום פונה מספר פעמים בתדירות גבוהה, ולאחר כחמישה חודשים הוצא צו 'שטח צבאי סגור' והועמד במקום כוח משטרתי קבוע למניעת הנוכחות במקום. את ההתרחשות במקום מתאר הסרט הדוקומנטרי 'הגבעה האחרונה', של הבמאי אברהם שפירא, שהוקרן בתוכנית 'זמן אמת' תאגיד השידור הציבורי. |
יצהר: בתחומי יצהר נמצאים תשעה מאחזים: מצפה יצהר, גבעת להבה, תקומה (גבעה 725), חוות השקד, מגד שמיים, הנחלה, שלהבת, שלהבת יה וקומי אורי (הסרוגה).
| יצהר | הנחלה |  |  שלוש משפחות ויקב. |
| יצהר | גבעת להבה | 1997 |  המכונה גם "המזרחית", כ-15 משפחות. קרויה על שם הראל בן-נון ושלמה ליבמן שהיו ממקימי המקום, ונרצחו בידי מחבלים בגבעה סמוכה. היסטוריה: המקום יושב לראשונה בתחילת 1997. במאי 1997 פונה הצריף שהיה במקום. יומיים לאחר מכן הוקם הצריף מחדש. ב-2005 בעת שכוח צבאי הגיע לבצע פינוי במקום, סמל ראשון יוסף פילנט קרא לחיילים לסרב פקודה. בעקבות האירוע מונה "קצין חוקר" לבדיקת האירוע. |
| יצהר | שלהבת |  |  כעשרים משפחות. |
| יצהר | שלהבת יה |  |  7 משפחות, המגדלות את ילדיהן בחינוך ביתי. סמוך לגבעה ממוקם 'מעיין משה' ובו תצפית על מישור החוף. בשכונה כרם יין וטחנת קמח. שכונה זו קרויה על שמם של שני תושבי היישוב, שלמה ליבמן והראל בן נון, שנרצחו על ידי פלסטינים בשנת 1998, בעת שסיירו עם רכב הביטחון של היישוב. |
| יצהר | גבעת תקומה (725) | 1998 |  הוקמה על פסגה מדרום ליצהר, ביום שבו נרצחו סיירי הביטחון של היישוב שלמה ליבמן והראל בן-נון. בשכונה כ-20 משפחות, ובמקום קיים בית כנסת בשם 'בני היצהר' ומקוואות טהרה לגברים ונשים. כן קיים בגבעה מוסך.  ממערב לגבעה כרם ענבים, המייצר יין תחת המותג "רזא". בסמוך אליו נמצאו מספר רב של גתות מהתקופה החשמונאית. |
| יצהר | מצפה יצהר (נ"ג 693) | 2002 | המצפה נמצא במרחק של 2 קילומטרים דרומית-מזרחית ליישוב ביצהר, וגרים בו כ-10 משפחות. המצפה הוקם בשנת תשס"ב על ידי הרב יצחק סנדרוי עקב ריבוי מקרי טרור. המצפה פונה על ידי משטרת ישראל כ-3 פעמים עד היום, והוקם מחדש בכל פעם. במצפה ישנה ישיבת "תומכי תמימים" של חסידי חב"ד והם פועלים בבית הכנסת על שם דוד בר חן. |
| יצהר | קומי אורי (הסרוגה) |  | הוקמה על פסגה מדרום-מערב ליצהר, כמה מאות מטרים מערבית לשכונת תקומה. נכון לאוקטובר 2022 בגבעה 3 משפחות ומספר רווקים. משנת תשע"ט הציבה המשטרה מחסום של מג"ב שלא אפשר לאנשים שאינם תושבי המאחז להיכנס. לאחר מאבק ציבורי והתערבות של חבר הכנסת אריאל קלנר הוחלט בתשרי תשפ"ב (ספטמבר 2021) להסיר את המחסום. מאז סוף 2015 פועל במקום ארגון אר"י ישאג. |
| כפר תפוח |  טל בנימין (או: אל-נקם; תפוח מערב) |   ערך מורחב – טל בנימין  |   ערך מורחב – טל בנימין  |